SENDERISME PER CATALUNYA: Grau de l'Olivell - Sant Llorenç dels Porxos\nAccés: Arribats a Berga, heu d'agafar el trencall que indica Rasos de Peguera i anar seguint les indicacions fins arribar al trencall a l'esquerra on indica Castellar del Riu - Campllong. Passat el Pi de les Tres Branques aparqueu a una petita esplanada a la dreta de la carretera.\nNotes: Hi ha algun tram on el camí està poc definit, però amb una mica d'intuïció i paciència es pot anar seguint bé.\nSortiu carretera avall i pocs metres enllà trobareu el trencall a la dreta direcció Castellar del Riu, agafeu-lo. Al cap de poca estona us trobareu una cadena, continueu per la pista fins arribar a Castellar del Riu, que no és més que un conjunt de masies. Aquí dirigiu-vos a la dreta de l'edificació, traspasseu una tanca electrificada i continueu per la pista.\nPocs metres enllà traspasseu una altra tanca electrificada i un petit torrent. Desprès de passar una petita esplanada, heu d'estar atents a trobar un altre camí a la dreta, marcat amb fites. Aquest camí, força deteriorat comença a pujar de mica en mica, direcció als cingles de la Corba que teniu al davant. Al cap de força estona el camí es converteix amb corriol i continua recorrent la base dels cingles. Desprès de transcorre força estona per aquest corriol bastant tapat arribareu al Grau de l'Olivell. Pujareu fort, per una petita canal i amb poca estona arribareu a dalt del Grau de l'Olivell, des d'on es tenen unes magnífiques vistes.\nContinueu pel corriol de la dreta, que transcorre bastant planer per dins el bosc. Arribats a un tram més rocós, trobareu un corriol al davant vostre que s'esmuny de cara avall, agafeu-lo. Anireu baixant a poc a poc, i a vegades sense camí evident, però les fites us acabaran d'ajudar. La pista forestal que teniu al front vostre és el vostre objectiu, un cop a la pista seguiu-la a l'esquerra. Amb poca estona arribareu a la masia de Matalaplana. Situats a la masia, passeu entre ella i una bassa i aneu a buscar el que sembla ser una pista poc definida. La pista costa molt de veure perquè hi trobareu molta herba però aneu baixant decidits.\nMés avall la pista es defineix més i es fa més fàcil de seguir, alguna fita que altre us guiarà cap a sota un torrent, que heu de travessar. Travessat el torrent començareu a remuntar-lo per la seva dreta, per un corriol estret. Aquest corriol us acabarà portant a una petita clariana. Aquí venen les complicacions. A l'esquerra us baixa una pista, que heu d'obviar, heu d'anar cap a la dreta i intentar seguir un camí força deteriorat i empinat. Aquest camí més amunt es perd però vosaltres heu d'anar tirant amunt superant algunes antigues feixes, fins que ja a dalt de tot trobareu una pista, Aquí aneu a la dreta.\nDepenen d'on hagueu sortit haureu de pujar més o menys però heu d'acabar passant pel costat de Can Garrigues, un mas abandonat que tenia fins i tot una ermita. Un cop vista, continueu pista amunt, passareu pel costat d'un pou i desprès de passar una bassa i fer un parell de llaçades us trobareu una altra pista a la dreta, agafeu-la. Pocs metres enllà trobareu una altra bassa, aquí heu de trobar unes fites al marge esquerra i un corriol que s'enfila amunt, vosaltres seguiu per aquest corriol. Més amunt passareu una altra bassa, ara el camí fa un gir a l'esquerra i s'enfila per dins el bosc.\nDesprès d'una estona pujant per dins el bosc per aquest corriol una mica perdedor a trams, seguint fites, sortireu a una altre pista, aneu a la dreta i sortireu a una gran clariana, coronada per una gran antena, és el Pla de Cal Jardí. Ara seguint per la carena trobareu marques de color groc. Seguiu una estona per la carena, sense pèrdua, fins que més endavant trobareu un senyal groc amb un pal que us indica que heu de girar a la dreta, gireu i entreu dins el bosc.\nAquest corriol transcorre per dins d'un bonic bosc, planer i sense pèrdua. El corriol acabarà donant el tomb i baixant decididament cap el Torrent de Comabona. Un cop a baix el torrent aneu recte fins a un trencall senyalitzat. Aquí aneu direcció cap a Sant Llorenç dels Porxos. Passeu per un pas per evitar que hi passi el bestiar i sortireu a una altre pista, aquí seguiu direcció Castellar del Riu. Aneu direcció cap a la masia dels Porxos.\nPasseu pel costat de la masia i aneu direcció cap a l'ermita que està arran de cingle, és Sant Llorenç dels Porxos (S.XII), situada a un lloc idíl·lic. Un cop gaudit de la contrada, aneu baixant pel corriol sempre senyalitzat, traspasseu el Torrent de Castellar i acabareu sortint una altre vegada a Castellar del Riu, ara ja només us queda tornar pel mateix camí que heu fet servir a l'anada.


La mitjana d’edat a Espanya supera per primera vegada els 43 anys - À Punt\nLa mitjana d’edat a Espanya supera per primera vegada els 43 anys\nLa Comunitat Valenciana ocupa el seté lloc entre les autonomies amb una mitjana d’edat més baixa (43,05 anys).\n22 de gener 2019 - 20:05\nL'edat mitjana de la població a Espanya ha superat per primera vegada els 43 anys, en concret s’ha situat en els 43,58 anys.\nSegons dades de l'INE corresponents al padró municipal a 1 de gener de 2018, l'edat mitjana dels homes se situa en 41,8 anys, i la de les dones, en 44,4.\nA la Comunitat Valenciana, l'edat mitjana de la població és inferior a l’estatal, amb 43,05 anys. En concret, la dels valencians és de 41,82 anys, mentre que la de les valencianes se situa en 44,24 anys.\nLa comunitat autònoma més envellida d'Espanya és Astúries, amb una edat mitjana de 48,05 anys, i la més jove, Melilla, amb 35,28. La Comunitat Valenciana ocupa el seté lloc entre les autonomies amb una mitjana d’edat més baixa.\nAquestes dades reflecteixen l’envelliment de la població espanyola els últims anys. De fet, en 1998, l'edat mitjana de la població a Espanya se situava en 39,25 anys, i l'any 2001 es va superar per primera vegada la xifra dels 40.


Les forces físiques regulen la divisió cel·lular - Institute for Bioengineering of Catalonia Les forces físiques regulen la divisió cel·lular - Institute for Bioengineering of Catalonia\nmaig 28, 2018 juny 15, 2020 Notícies de recerca\nTots els organismes pluricel·lulars es formen a partir d’una sola cèl·lula, el zigot. Per desenvolupar els diversos òrgans i teixits, aquesta cèl·lula original es multiplica fins a constituir un organisme funcional i adult. El procés que totes les cèl·lules experimenten es diu divisió cel·lular.\nCada cèl·lula eucariota d’un organisme es divideix en mitjana 50 vegades abans d’entrar en senescència (mort cel·lular). Per dividir-se, la cèl·lula ha de créixer, copiar el seu material genètic (ADN) i separar-se físicament en dues cèl·lules filles iguals entre si i iguals a la cèl·lula mare, seguint l’anomenat cicle cel·lular. Les dues cèl·lules filles, al seu torn, poden seguir el mateix cicle i multiplicar exponencialment la seva descendència en les següents generacions.\nTant en les primeres fases del desenvolupament embrionari com en els òrgans i teixits adults, les divisions cel·lulars deuen estar regulades. Un exemple de proliferació cel·lular descontrolada la presenta el càncer, on les cèl·lules canceroses es divideixen indefinidament formant tumors i fins i tot envaint i interferint en el bon funcionament de teixits i òrgans sans. És per tant crucial entendre quins mecanismes regulen la divisió cel·lular en l’organisme adult i en el seu desenvolupament.\nUn epiteli de cèl·lules de la línia MDCK amb els nuclis marcats: el color oscil·la del vermell al verd en funció de la fase del cicle cel·lular; vermell per a la fase G1, verd per a les fases S, G2 i M.\nL’equip de recerca del professor Trepat ha descobert que les forces mecàniques regulen diverses fases del cicle cel·lular, incloent l’inici de la mitosi, quan el nucli i el citoplasma es divideixen en dues cèl·lules. Els investigadors han demostrat que la tensió i l’energia mecànica d’un teixit poden predir la durada de les fases del cicle cel·lular, revelant-se com un possible mecanisme de control de la divisió de les cèl·lules i del correcte manteniment de l’homeòstasi, és a dir, els mecanismes d’autorregulació dels éssers vius.\nPer arribar a aquesta conclusió, els investigadors van mesurar les forces mecàniques exercides per centenars de cèl·lules durant la divisió cel·lular, així com la influència de les seves veïnes durant aquest procés, amb experiments de més de 24 hores de durada. “A partir d’un intens anàlisi estadístic, hem trobat una clara correlació entre l’estat mecànic del teixit i les divisions cel·lulars que s’hi donen”, comenta Marina Uroz, estudiant de doctorat en el grup del professor Trepat i primera autora de l’estudi. “Entre altres observacions, hem vist que les cèl·lules baixen el seu nivell de tensió just abans de dividir-se, per facilitar el procés de mitosi. A més, les cèl·lules veïnes col·laboren en aquest procés abans i durant la divisió”, afegeix Marina Uroz.\nL’estudi suggereix que les forces mecàniques poden regular les divisions cel·lulars en els teixits. “Coneixem bé els programes genètics i els senyals bioquímics que regulen amb altíssima precisió la divisió cel·lular”, assenyala el professor Trepat. “Amb aquest estudi hem mostrat que les forces físiques també tenen un paper en la regulació de la divisió cel·lular. Les forces són un nou element, que està íntimament relacionat amb el manteniment i la regeneració dels teixits”, afegeix.\nLa recerca, que revela les claus per predir les divisions cel·lulars a partir de paràmetres mecànics, podria tenir un paper important en la comprensió del càncer. “Si aconseguíssim frenar la divisió descontrolada de cèl·lules canceroses a partir de senyals mecànics, evitaríem el creixement dels tumors i sobretot l’expansió del càncer en forma de metàstasi”, conclou el professor Trepat.\nEl projecte ha estat finançat per la Generalitat de Catalunya, el Ministeri d’Economia i Competitivitat (MEC), el Ministeri de Sanitat (programa CIBER-BBN) i l’European Research Council (ERC), així com la Comissió Europea, Obra Social la Caixa i la Fundació La Marató de TV3.\nIBEC part of RIS3CAT community to accelerate 3D printing projects


Història de Vallter 2000 (3a part) De 1996 a 2006 - Diari de la neu\nHistòria de Vallter 2000 (3a part) De 1996 a 2006\nReportatges, RipollèsIvan sanz 11.05.201714.45 h\nUna imatge de la pista El Xalet de Vallter, encara sense instal·lació de neu produïda, corresponent a febrer de 1996 Autor/a: Diaridelaneu.cat\nTercera part de la Història de Vallter. Es tracta de la penúltima entrega d'un total de 4, la primera es va publicar l'agost de 2015, la segona el maig de 2016 i avui fem entrega de la tercera. Quedarà pendent la darrera.\nLa temporada començava molt bé. Una llevantada a les portes del pont de la Puríssima deixava Vallter en les millors condicions possibles: tot obert i amb més d'un metre de neu. I les nevades seguirien els mesos de gener i febrer. El resultat va ser una temporada espectacularment generosa amb neu, tant que fins i tot hi va haver dues allaus, una de les quals va afectar el teleesquí La Xemeneia, arrossegant dues pilones (la nit del 6 al 7 de febrer), i l'altra al refugi-hostal Pastuira (nit del 8 de febrer), afectant de ple la teulada i dues habitacions. L'estació va tancar pistes i remuntadors l'1 de juny, tot un rècord al Pirineu. I uns resultats en xifres no podien ser sinó espectaculars: 103.501 visitants i 132 dies d'obertura.\nUna de les fotografies que es van fer l'1 de juny de 1996 (Foto: particular).\nPoques novetats a l'estació. Només es destacava l'asfaltat d'un tram de carretera i l'ampliació de la guarderia. Va ser un any de contenció en despeses per afrontar les inversions que calia fer a un any vista: la innivació de la pista del Xalet.\nL'estiu de 1998 s'iniciaven les obres per a instal·lació de neu produïda a la pista del Xalet, però a l'octubre es van aturar per les denúncies de grups ecologistes. L'administració obligava a la direcció de l'estació a paralitzar, temporalment, les obres, ja que faltava un permís municipal d'obra major i no d'obra menor, com s'havia tramitat per part del consistori setcasí. I això va provocar un llarg estira i arronsa entre l'estació d'esquí i l'Ajuntament de Setcases per una banda, i les entitats ecologistes i la Junta d'Aigües per l'altra. El cas és que aquella tardor Vallter ja no va poder enllestir les obres d'innivació.\nLa temporada 1999-00 no podia començar millor i el cert és que va acabar sent una de les millors des de l'obertura a l'any 1974, finalitzant l'1 de maig.\nEn primer lloc perquè per fi, a l'octubre, quedaven acabades les obres d'innivació de la pista Xalet i, a més, ja al mes de novembre, les pistes rebien una nevada important que els permetia obrir al 100%. La innivació d'alta pressió a la pista del Xalet permetia publicitar que més del 50% de l'estació estava proveïda amb xarxa d'innivació.\nPerò la instal·lació de neu produïda a la pista Xalet de Vallter cal recordar que durant els dos anys que va durar va ser molt polèmica. Les obres van anar acompanyades d'una campanya en contra, constant i fiscalitzadora en permisos, sancions pel mig i, fins i tot, amb boicots. D'un dia per altre van aparèixer destrossades algunes canonades que ja havien estat instal·lades i a punt de ser soterrades, i fins i tot hi va haver una manifestació per part de grups contraris. Curiosament, en acabar una d'aquestes manifestacions, a Setcases, els participants es van trobar que cap establiment hoteler els voler donar taula. Setcases donava així suport explícit a l'estació.\nTemporada 1999-2000, Vallter entra al segle XXI\nEn començar el nou segle XXI l'estació va anar fent petites inversions en millores a la carretera, perfilats de pistes i promoció de l'estació amb campanyes de publicitat i difusió en mitjans.\nEs posava al dia el logotip de l'estació, s'instal·laven webcams, es milloraven les xarxes d'innivació i es posava al dia la web.\nLa climatologia, en general, tenia els seus alts i baixos que condicionaven el desenvolupament normal de les temporades, però van ser anys econòmicament regulars a la societat i, tot i que la clientela més fidel continuava apostant per esquiar a Vallter, l'afluència presentava un estancament a la baixa. La competència d'altres estacions del Pirineu feia que Vallter quedés en una posició poc atractiva.\nEl 2001 s'aprovava la construcció d'un aparcament de 188 places a la base del telecadira Enric Planella. Era una bona notícia, però només era un anunci que també s'afegia al fet que es començaria a construir, tres anys després, la variant de Camprodon.\nTemporada 2001-2002, la temporada dels cascs a pistes\nEl desembre de 2002 s'inaugurava la variant de Setcases, un vial que permetia millorar molt el pas d'autocars i vehicles per Setcases. En aquell mateix any es començaven a veure a Vallter els primers esquiadors amb casc, un fet que va sorprendre força en aquell moment, malgrat que actualment és una pràctica del tot estesa entre els practicants. No hi va faltar qui considerava l'ús del cas una exageració fora de lloc.\nEl succés més rocambolesc viscut a l'estació es va produir aquell any. Durant un cap de setmana del mes de març un practicant de snowboard es va enfadar amb un encarregat de l'aparcament que no el deixava passar amb el vehicle. La reacció del conductor va ser violenta: va accelerar i va envestir l'encarregat de l'aparcament, arrossegant-lo uns metres, per tot seguit aparcar el cotxe i anar a comprar el forfet com si res hagués passat. Els clients que van veure el succés van quedar atònits. Per sort el treballador de l'estació no va patir ferides greus. En acabar la jornada a pistes, el conductor del vehicle, va ser detingut pels Mossos d'esquadra.\nLa temporada 2003-04 va ser difícil, amb poques nevades i una meteorologia molt adversa. El millor va ser que, per fi, s'inaugurava la variant de Camprodon, facilitant el pas dels autocars en direcció a Setcases i l'estació.\nTambé va ser notícia la inauguració dels nous aparcaments ampliats a la cota 1.935, a la base del telecadira Enric Planella, davant el refugi Pastuira i centre de socors de la Creu Roja. I una dada curiosa: la pista Jordi Pujol no es va poder obrir cap dia de la temporada en la seva integritat.\nEls nous aparcaments a la cota 1985 m., davant refugi de la Creu Roja (Foto: arxiu DDLN).\nTemporada 2004-2005, decés del fundador i impulsor de l'estació\nVallter aconseguia rebre la primera homologació de la FIS en una pista. Va ser el homologada la pista més comercial, l'Estadi-El Clot, el febrer de 2005.\nEl 23 d'abril de 2005 el fundador de l'estació, Josep Pujol Aulí (1930-2005), moria sobtadament a pistes. Va ser un succés que deixava Vallter sense el seu fundador, i deixava el lideratge del centre d'esquí del tot incert. La gestió diària de l'empresa, ja en aquell moment amb moltes dificultats financeres, quedava plenament en mans de l'accionista majoritari, aleshores la constructora Serra-Camós.\nEl desembre d'aquell any a Vallter es concloïen dues inversions importants. S'inaugurava la segona planta de l'edifici de serveis i s'obria la pista Puig dels Lladres. L'obertura d'aquesta pista va ser un fet molt important tenint present que l'estació complia el seu 30 aniversari i que feia anys que no s'obrien noves pistes ni remuntadors.\nPista Puig dels Lladres. (Imatge d'arxiu).\nTemporada 2005-2006, al primera cinta transportadora\nEl desembre de 2006Vallter inaugurava la cinta Transportadora de Morens i s'instal·lava neu produïda al tram baix de la pista Puig dels Lladres.\nPerò la temporada iniciada el 23 de desembre d'aquell any va ser especialment difícil. Aleshores Vallter tenia 10 persones contractades de forma fixa i precisament s'arribava al màxim nombre d'eventuals: 21. I la temporada 2006-07 va a passar a la història com una de les més difícils, amb només 33.000 visitants. Els resultats preocupaven, i molt, a la nova direcció de l'estació, als treballadors de la mateixa i als pobles de la vall. Els temors per un futur incert s'escampaven per la vall.\nComençava el període més difícil a l'estació de Setcases, amb els resultats negatius encadenant-se temporada rere temporada i un canvi climàtic tocant a la porta cada vegada amb més freqüència.\nFins aquí la tercera part de la Història de Vallter. Per a aquest article s'han usat les fonts del Diari de Girona, El Punt, Diaridelaneu i documentació gràfica de l'arxiu de Vallter 2000 i entrevista amb Josep Pujol Martínez.\nSón 4 fases de deu anys cadascuna, menys aquesta tercera que és de 15.\nLes podeu trobar en aquest enllaços: primera 1a part de 1974 a 1984, segona part de 1985 a 1995, tercera part de 1996 a 2006 i quarta part de 2007 a 2021.\nLa pista d'el Xalet a primer terme i el refugi al fons en una imatge de febrer de 1996 a Vallter 2000\nJosep Pujol Aulí\n12 de maig de 2017 22:56h\nVaig coneixer Josep Pujol que va ser President de la ACEM Emprenedor exemplar i clau per fer realitat Wallter 2000.


Barcelona: capital del videojoc\nLa capital catalana acull la primera edició de la fira Barcelona Games World, que fins ara es feia a Madrid, i espera tenir gran assistència de públic\nRedacció 07 Oct 2016 - 07.26\nDes d'aquest dijous i fins diumenge, la Barcelona Games World vol satisfer tant els professionals del sector del videojoc com els jugadors, amb els nous productes que presenten les companyies. La cita d'oci digital se celebra, per primera vegada, a la Fira de Barcelona amb 155 expositors.\nLes principals companyies presenten als jugadors les últimes novetats abans, fins i tot, que surtin al mercat. S'hi presenten 70 títols nous, que es poden provar gràcies a més de 1.000 consoles que hi ha instal·lades.\nJuan Jiménez, responsable de software de PlayStation Espanya, ens ha explicat quines novetats a nivell mundial porten a la fira.\n"Portem més de vint llocs de jocs de PlaySatation VR, les ulleres de realitat virtual, que revolucionaran el mercat a partir del pròxim dia 13 d'octubre, que és quan es farà el llançament. Estem presentant també, per primera vegada a Espanya el vídeojoc Horizon en exclusiva per a PS4 i estem presentant, també en primícia, la nova PlayStation 4 pro, que sortirà a la venda al novembre i que té més potència gràfica, juntament amb un munt de jocs en exclussiva."\nUn altre dels objectius de la fira és incentivar el sector del videojoc. Per això, 18 empreses independents de videojocs catalanes hi mostren creacions. Mariona de Mango Protocol, autors del joc Mechanica, ens explica què significa aquesta fira per a una petita startup.\n"És una oportunitat també de conèixer gent, de mostrar el nostre producte a gent de la indústria i també a jugadors perquè és un avenc que està orientat, no només a professionals sinó també a consumidors. I és molt important rebre aquest "feedback" de gent que pot jugar potencialment al teu joc."\nBarcelona Games World, que en les 4 últimes edicions s'havia celebrat a Madrid, vol aprofitar les moltes empreses que es dediquen a la indústria del videojoc a Catalunya per convertir-se en un referent europeu. Fins diumenge, s'espera que Barcelona Games World aplegui 100.000 persones.\nEl sector del vídeojoc va facturar l'any passat a tot Espanya més de 1.000 milions d'euros.\nEl Barcelona Games World aplega tots els sectors dels videojocs a Barcelona fins dijous


Ophiusa Iniciatives Nàutiques anuncia la celebració de la VI Regata Menorca Reserva de la Biosfera – Mataró > Fornells i la V Regata Port de Fornells per vaixells de Creuer i Minis 650. A la V Regata Port de Fornells hi col·labora el Club Nàutic Fornells.\nLa VI Regata Menorca Reserva de la Biosfera està Patrocinada per la Fundació Foment de Turisme de Menorca.\nLa VI Regata Menorca Reserva de la Biosfera – Mataró > Fornells salparà de Port Mataró el divendres 7 de setembre de 2018 a les 17:00h i tindrà l'arribada al port natural de Fornells. Distància aproximada: 116 mn. Si a l’hora de sortida les condicions meteorològiques són especialment adverses la regata s’aplaçarà fins que les condicions millorin.\nLa V Regata Port de Fornells se celebrarà el diumenge 9 de setembre a l’interior d’aquest port natural. A Catalunya el dimarts 11 és festiu.\nLes dues regates tindran classificacions i trofeus independents. El resultat d’aquesta prova no tindrà cap efecte en les classificacions de la VI Regata Menorca Reserva de la Biosfera.\nLa VI Regata Menorca Reserva de la Biosfera i la V Regata Port de Fornells es regiran per:\na) Les regles de regata tal i com es defineixen al RRV 2017-2020 de la World Sailing.\nb) El Reglament Tècnic de Creuers i els seus annexes.\nc) El Reglament RI i ORC.\nd) L'Anunci de Regata i les Instruccions de Regata amb les seves modificacions (si n'hi ha).\nSi existeix alguna discrepància entre aquest Anunci de Regata i les Instruccions de Regata prevaldran les modificacions d'aquestes últimes.\nTots els vaixells hauran d’anar equipats amb balsa salvavides, radiobalisa, ràdio VHF amb un abast mínim de 25 mn i estar a l'escolta permanent en els canals 16 i el de regata. Aquest últim es donarà a conèixer a la Reunió de Patrons i també constarà a les Instruccions de Regata.\nSerà imprescindible aportar el MMSI (Número d’Identificació de la radiobalisa del vaixell), el Certificat de Revisió de la balsa salvavides, el de la radiobalisa i el Certificat de Navegabilitat vigent. Si el vaixell és de bandera no espanyola documentació del registre del seu país\nÉs responsabilitat de l’armador o responsable de cada vaixell complir amb les normes legals previstes per embarcacions d'esbarjo, tant amb caràcter general com en especial pel seu govern, despatx i seguretat.\nD'acord amb la "Instrucción de Servicio 2/1999 sobre Pruebas Náutico-Deportivas de Carácter Colectivo"de la Direcció General de la Marina Mercant, el Coordinador de Seguretat d'aquesta regata posa en coneixement de tots els participants el Capítol Segon, Apartat 7 d'aquesta "Instrucción de Servicio". Diu textualment: "Advertir a los participantes, antes del inicio de la prueba, que las embarcaciones sólo podrán participar si están reglamentariamente despachadas para navegar por las aguas por las que trancurrirá la prueba, y si sus patrones cuentan con titulación suficiente para su gobierno".\nSerà d’aplicació: REAL DECRETO 62/2008, de 25 de enero, por el que se aprueba el Reglamento de las condiciones de seguridad marítima, de la navegación y de la vida humana en la mar aplicables a las concentraciones náuticas de carácter conmemorativo y pruebas náutico-deportivas.\nD’entre totes les disposicions d’aquest Real Decreto destaquem els articles 9 i 13:\nArtículo 9. Obligaciones de los patrones de las embarcaciones. Previamente a su participación en una concentración náutica, los patrones de las embarcaciones se asegurarán de que tanto estas como los equipos y aparatos que se hallen a bordo reúnen las condiciones técnicas adecuadas para la navegación, cumpliendo todos los requisitos que les sean exigibles por la legislación vigente, así como de que las embarcaciones se encuentran cubiertas por las pólizas de seguros o garantía de responsabilidad que exige el artículo 6 de este reglamento. Durante el desarrollo de la concentración náutica, el patrón de cada embarcación participante estará sujeto al cumplimiento de las instrucciones que imparta el coordinador de seguridad y las autoridades marítimas.\nArtículo 13. Obligaciones del personal que gobierne las embarcaciones. El personal que gobierne las embarcaciones que participen en pruebas náuticas deportivas de carácter colectivo deberá cumplir las siguientes obligaciones:\nEls vaixells hauran de tenir el certificat RI i/o ORC de 2018. A la V Regata Port de Fornells s’hi participarà únicament amb RI.\nTant els patrons com els tripulants hauran de tenir la llicència federativa d'esportista de 2018.\nLa classificació General principal (Barrera de s’Arader de Fornells) es farà amb el ràting que tingui més participants (RI i ORC). Per formar un Grup serà necessari un mínim de 5 vaixells i 2 en el cas dels catamarans.\nBarrera de s’Arader de Fornells: Classificació General (si RI és el ràting amb més participants).\nBarrera de Fornells: Classificació General (si l’RI no és el ràting amb més participants.\nBarrera des Castell: TCF: < 0,9500\nBarrera de sa Torre: TCF: de 0,9501 a 1,0000\nBarrera de ses Salines: TCF: de 1,0001 a 1,0500\nBarrera de ses Sargantanes: TCF: > 1,0501\nBarrera de Cavalleria: A2.\nBarrera de s’Arader de Fornells: Classificació General (si ORC és el ràting amb més participants).\nBarrera de Fornells: Classificació General (si l’ORC no és el ràting amb més participants).\nBarrera de Cala Roja: A2\nBarrera de Cabra Salada: Primer vaixell en temps real.\nBarrera des Revells: Escoles de Vela-RI.\nBarrera de s’Esportivitat: Vaixell que hagi estat més hores a l’aigua.\nTrofeu La Taberna del Puerto: Vaixells de patrons que col·laboren habitualment en aquest fòrum.\nGRUPS V REGATA PORT DE FORNELLS (RI)\nBarrera de sa Fonteta: TCF: < 0,9500\nBarrera de sa Jonquereta: TCF: 0,9501 a 1.0000\nBarrera de Cala Teulera: TCF: > 1,0001\nHi haurà trofeus pels tres primers classificats de cada Grup i de les Generals.\n6 de setembre 20:00 h Reunió de Patrons i firma de la Inscripció definitiva (la Documentació s’haurà d’enviar abans del 20 d’agost per email).\n21:30 h Sopar de Benvinguda.\n7 de setembre 17:00 h Sortida de la VI Regata Menorca Reserva de la Biosfera pels vaixells amb RI i ORC.\nDiumenge 9 de setembre (Hora a determinar) Sortida de la V Regata Port de Fornells (a l’interior d’aquest port natural)\n20:00 h Sopar i lliurament de trofeus de les dos regates.\nTotes les hores són locals.\nEls Drets d’Inscripció inclouen la participació a la VI Regata Menorca Reserva de la Biosfera en RI i ORC, la participació a la V Regata Port de Fornells, els dos sopars (Mataró i Fornells) pel patró i el número de tripulants que s’indiquen segons l’eslora, la bossa de Benvinguda, els amarradors de Mataró (del dissabte 1 de setembre fins el dia de la sortida) i els de Fornells (des de l’arribada fins el dilluns 10 de setembre).\nde 10 a 10.99 m 5 275 € 198 € 357 €\nde 13 a 13.99 m 7 363 € 284 € 472 €\nDe 14 a 14.99 m 7 399 € 323 € 518 €\nDe 15 a 15.99 m 8 448 € 341 € 582 €\nSi el número de tripulants és superior al que s’indica, s’hi hauran d’afegir 25 € per tripulant suplementari.\nSi familiars, amics o tripulants que no participen a la regata volen assistir als sopars de Mataró i/o Fornells hauran d’adquirir un tiquet de 25 euros per persona i sopar. Si és el vostre cas indiqueu-ho a la casella que trobareu al full d’Inscripció d’aquest web. Podeu abonar-ho afegint-t’ho a la transferència dels Drets d’Inscripció.\nLes Preinscripcions s’hauran de formalitzar a través d’aquest mateix web (pàgina 'INSCRIPCIONS' del menú).\nSi no s'abonen els Drets d'Inscripció es considerarà Preinscripció. Els amarradors s’assignaran per estricte ordre d’arribada de les Inscripcions abonades. Primer s’ocuparan els amarradors dels pantalans, i una vegada coberts, els de les boies ecològiques.\nEls Drets d’Inscripció es podran fer efectius en aquest compte:\nCodi compte: IBAN: ES03 0081 0202 1000 0140 0943\nÉs necessari que s'indiqui el nom del vaixell.\nLa data límit per fer l'ingrés és el 20 d'agost de 2018\nEl període d'inscripció acabarà a les 18:00h del 20 d'agost de 2018. Les inscripcions que es facin després d'aquesta data tindran un recàrrec del 20%.\nFormalització de la Inscripció: una vegada s’hagi abonat, l'armador o responsable del vaixell formalitzarà la Inscripció enviant la documentació per correu electrònic abans del 20 d’agost de 2018 a doc@regatamenorcabiosfera.org indicant el nom del vaixell. No hi haurà Oficina de Regata. A la Reunió de Patrons del dijous 6 de setembre només es firmarà la Inscripció definitiva i es recollirà la bossa de Benvinguda amb les Instruccions de Regata.\nLa documentació que s’haurà d’enviar és aquesta:\nFotocòpia del Certificat de Navegabilitat vigent. Si el vaixell és de bandera no espanyola documentació del registre del seu país.\nFotocopia de les llicències federatives del patró i tripulants de 2018.\nFotocòpia dels Certificats de ràting RI i/o ORC 2018.\nFotocòpia del Certificat vigent de revisió de la balsa salvavides (pot ser llogada) i radiobalisa.\nFotocòpia de la titulació del patró.\nFotocòpia del Certificat de l'Assegurança del vaixell amb una cobertura mínima de 330.556,66 Euros que cobreixi les regates de Altura (o les regates Menorca Reserva de la Biosfera i Port de Fornells en particular).\nSi la vostra pòlissa no cobreix les regates d’altura Freedom Sea, Agencia de Suscripció us ofereix gratuïtament aquesta cobertura complementària independentment de quina sigui la companyia asseguradora principal de l’embarcació.\nSi és el vostre cas envieu un correu a doc@regatamenorcabiosfera.org adjuntant fotocòpia del certificat de navegabilitat (si el vaixell és de bandera no espanyola documentació del registre del seu país), còpia de la titulació del patró i còpia de la pòlissa d’assegurança vigent de l’embarcació.\nFull d'Inscripció definitiu firmat i complimentat (es proporcionarà a la Reunió de Patrons).\nEls vaixells participants de la VI Regata Menorca Reserva de la Biosfera i de la V Regata Port de Fornells tindran amarradors gratuïts a Port Mataró des del dissabte 1 de setembre de 2018 fins el dia de la sortida. A Fornells tindran amarradors gratuïts fins el dilluns 10 de setembre de 2018. Els patrons seran responsables dels desperfectes que puguin causar durant la utilització d'aquests amarradors.\nDurant tot el dia i la nit hi haurà un servei gratuït de pneumàtiques que traslladaran a terra les tripulacions dels vaixells que estiguin amarrats a les boies ecològiques.\nA partir del moment en que s'hagin tancat les inscripcions es faran controls abans i/o després de la regata.\nTots els que participen a la VI Regata Menorca Reserva de la Biosfera i a la V Regata Port de Fornells ho fan sota la seva responsabilitat assumint i acceptant lliurament el risc que aquestes proves comporten. L’Organització o qualsevol persona o organisme, Institució o empresa involucrada en l'organització d'aquestes regates es descarreguen expressament de qualsevol responsabilitat per pèrdues, danys, lesions i/o molèsties a persones o coses, tant a terra com a mar, que es puguin produir com a conseqüència de la participació en aquestes proves.\nRecordem la "Regla Fundamental 4, DECISIÓN DE REGATEAR", de la Part 1 del RRV que estableix:\n"Es de la exclusiva responsabilidad del patrón de un barco decidir si participa en una prueba o si continúa en regata".\nEN CAS DE DISCREPÀNCIA ENTRE AQUEST ANUNCI DE REGATA I LES INSTRUCCIONS DE REGATA PREVALDRAN AQUESTES ÚLTIMES I LES SEVES EVENTUALS MODIFICACIONS.\n© Regata Menorca Reserva de la Biosfera 2018 - © Regata Port de Fornells 2018


Escultura modelada en argila, escaiola talada i objectes reutilitzats. Reproduïda en resina amb nous detalls acoblant objectes reutilitzats i massilla epoxy. Pintada amb goma laca, pintura de guix, acrílics, pintura fèrrica i vernís.\nFes la comanda abans de 13 hores i 23 minuts per rebre'l el proper 07/07/2022\nSKU: TB025 Categories: Art, Escultura Tags: fiction, mallorca, resin, sculpture, syfy, tomàs barceló\nAquesta escultura parteix d’una composició asteca combinada amb altres inspiracions; imita les textures dels antics autòmates, mentre que la pintura es veu influenciada per les obres de Toulouse-Lautrec. Destaca l’expressió serena del rostre, amb els ulls tancats, quan tot al seu voltant sembla caòtic i complex.\nImpressió digital Diari de confinament IX\nImpressió digital Sor Joana\nImpressió digital Anna, Jessica i Margalida


ÉS POSSIBLE QUE L'IPAD 2 NO TINGUI PANTALLA RETINA | - ESTIL DE VIDA\nÉs possible que l'iPad 2 no tingui pantalla Retina |\nDurant l'última setmana han circulat rumors sobre l'iPad 2, i molta gent diu que comptarà amb la pantalla Retina. John Gruber, observador d'Apple afirma que això és incorrecte .\nFa un temps, llocs i publicacions van trobar gràfics de més alta resolució dins de les versions recents dels programes iOS d'Apple, disponibles al lloc de l'empresa per a desenvolupadors. Aquests gràfics de resolució millorada indicaven que Apple duplicaria la resolució de la pantalla de l'iPad 2 a 2048 × 1536 píxels.\nGruber va dir que li vaig preguntar i, segons les meves fonts, és massa bo per ser cert: l'iPad 2 no té pantalla Retina. Crec que la pantalla de l'iPad 2 es mantindrà a 1024 × 768.\nAixò contradiu els informes recents d'Engadget, que va dir que l'iPad 2 comptarà amb una nova tecnologia de pantalla que s'assembla (encara que no és la mateixa) a la pantalla Retina de l'iPhone 4 i serà de super alta resolució.\nEngadget mai va afirmar que Apple doblava la resolució, però pot utilitzar altres mitjans per aconseguir una 'super alta resolució'. Gruber se sent diferent.\nPotser utilitza la nova tècnica de fabricació que Apple va introduir amb la pantalla de l'iPhone 4, que apropa la pantalla LCD a la superfície del vidre de la pantalla tàctil, fent que sembli més píxels sobre vidre en lloc de píxels sota vidre, va dir Gruber. Però les meves fonts estan bastant segures que no és 2048×1536 ni cap altre 'super alta resolució'.\nPersonalment sent que Apple farà alguna cosa per millorar la pantalla, seria molt diferent d'Apple llançar una nova versió d'un producte com l'iPad sense millorar la tecnologia de visualització en algun nivell. Sens dubte, van fer una gran quantitat de la pantalla Retina a l'iPhone 4.\nRetina o no retina?, aquesta és la pregunta.


Els tres-cents seixanta-tants quilòmetres que separen València de Barcelona són en les actuals circumstàncies una distància gairebé còsmica que el més recomanable és cobrir en tren. A l’Estació del Nord valenciana comença un viatge que en poc més de tres hores ens situarà a les portes d’un futur desitjable impulsat per un present que fa […]\nEl president Rajoy, amb el borum de la darrera guerra púnica encara ressonant als noticiaris, va haver d’espolsar-se per una vegada la somnolència i, mentre donava corda al seu rellotge biològic, sempre endarrerit per una abúlia misteriosa, va demanar perdó pels errors (sic) comesos. Per errors l’auditori, que en aquells moments anava per feina, com […]\nEstic convençut que només un realisme ben administrat i aplicat fins a les darreres conseqüències pot salvar Alcoi, i amb ell la seua festa, de la situació de decadència en què es troba.\nLa filà Realistes del meu poble, si les sumàries cròniques periodístiques no enganyen, ha decidit fer un exercici de realisme i veure d’incorporar la dona a la festa d’Alcoi amb tots els ets i els uts, és a dir, amb tots els drets i deures de les persones normals, que ho són precisament perquè els […]\nCotino, peça clau de la trama Gürtel, factòtum de la lucrativa (per a ells, no cal dir-ho) visita papal, i repartidor generós, a la manera de l'oncle Gilito Donald, d'oportunitats d'or per als negocis familiars.\nTot i que la tardor es resisteix a vestir-se de groc, de pluges i d’uns primers freds que ens desperten de la somnolència postestival, Cotino penja els hàbits després de quaranta anys de dedicació al negoci de la política per centrar-se, diu, en el dels caquis. De fet, aquests són uns dels fruits més suculents […]


Montceaux - Viquipèdia, l'enciclopèdia lliure\n46° 05′ 47″ N, 4° 47′ 50″ E / 46.0964°N,4.7972°E / 46.0964; 4.7972Coord.: 46° 05′ 47″ N, 4° 47′ 50″ E / 46.0964°N,4.7972°E / 46.0964; 4.7972\nMontceaux és un municipi francès situat al departament de l'Ain i a la regió d'Alvèrnia-Roine-Alps. L'any 2007 tenia 1.054 habitants.\nEl 2007 la població de fet de Montceaux era de 1.054 persones. Hi havia 355 famílies de les quals 40 eren unipersonals (24 homes vivint sols i 16 dones vivint soles), 109 parelles sense fills, 186 parelles amb fills i 20 famílies monoparentals amb fills.\nEl 2007 hi havia 389 habitatges, 357 eren l'habitatge principal de la família, 18 eren segones residències i 13 estaven desocupats. 375 eren cases i 14 eren apartaments. Dels 357 habitatges principals, 303 estaven ocupats pels seus propietaris, 49 estaven llogats i ocupats pels llogaters i 6 estaven cedits a títol gratuït; 3 tenien una cambra, 6 en tenien dues, 29 en tenien tres, 100 en tenien quatre i 219 en tenien cinc o més. 300 habitatges disposaven pel capbaix d'una plaça de pàrquing. A 133 habitatges hi havia un automòbil i a 216 n'hi havia dos o més.\nPiràmide de població de Montceaux el 2009\nEl 2007 la població en edat de treballar era de 701 persones, 559 eren actives i 142 eren inactives. De les 559 persones actives 518 estaven ocupades (297 homes i 221 dones) i 41 estaven aturades (15 homes i 26 dones). De les 142 persones inactives 41 estaven jubilades, 57 estaven estudiant i 44 estaven classificades com a «altres inactius».\nEl 2009 a Montceaux hi havia 381 unitats fiscals que integraven 1.137,5 persones, la mediana anual d'ingressos fiscals per persona era de 19.951 €.\nDels 37 establiments que hi havia el 2007, 1 era d'una empresa extractiva, 2 d'empreses alimentàries, 1 d'una empresa de fabricació d'altres productes industrials, 12 d'empreses de construcció, 10 d'empreses de comerç i reparació d'automòbils, 2 d'empreses de transport, 1 d'una empresa d'hostatgeria i restauració, 1 d'una empresa d'informació i comunicació, 1 d'una empresa immobiliària, 5 d'empreses de serveis i 1 d'una empresa classificada com a «altres activitats de serveis».\nDels 10 establiments de servei als particulars que hi havia el 2009, 2 eren paletes, 1 guixaire pintor, 6 lampisteries i 1 agència immobiliària.\nL'any 2000 a Montceaux hi havia 16 explotacions agrícoles que ocupaven un total de 768 hectàrees.\nGenouilleux (2,6 km)\nSainte-Julie (2,7 km)\nFrancheleins (2,7 km)\nTaponas (3,4 km)\nPeyzieux-sur-Saône (3,7 km)\nLurcy (3,8 km)\nBelleville (3,9 km)\nA Wikimedia Commons hi ha contingut multimèdia relatiu a: Montceaux\nRésumé statistique Fitxa resum de dades estadístiques de Montceaux a l'INSEE.\nÉvolution et structure de la population Fitxa amb el detall de dades de Montceaux a l'INSEE\nObtingut de «https://ca.wikipedia.org/w/index.php?title=Montceaux&oldid=29974671»\nLa pàgina va ser modificada per darrera vegada el 13 abr 2022 a les 01:57.


Com saber si una motxilla és adequada per 'portejar' el teu nadó\nCom saber si una motxilla és adeqüada per portejar el teu nadó\nHi ha diverses motxilles al mercat que no són ergonòmiques, són incòmodes i perjudicials pel cos de l'infant que queden penjant\nActualitzada 24/04/2019 a les 12:34\nCada cop més els pares opten per aquesta opció a l'hora de transportar els seus nadons. Els beneficis són molt especialment quan són més petits. Aquest contacte afavoreix una relació molt especial entre el nadó i la mare, pare o cuidador, ja que la proximitat del nounat provoca la secreció d'una sèrie d'hormones, com l'oxitocina i la prolactina. També apunten una disminució dels còlics. Beneficia molt al seu sistema digestiu, que encara és immadur i facilita l'expulsió de gasos. No hi ha límit d'edat o de pes per portejar sempre que es faci amb el portanadons adequat. Per això existeixen diferents tipus de portanadons que s'adapten a les diferents necessitats del portador i inclús a la climatologia.\nVal la pena aturar-se a pensar quina és la millor motxilla a l'hora de carregar a l'infant. Segons apunten els experts, hi ha diverses motxilles al mercat que no són ergonòmiques, són incòmodes i perjudicials pel cos de l'infant que queden penjant. Cal buscar aquella que s'adapti al que 'portea' i al cos de l'infant. Aquest producte no té homologació pel que fa a ergnomia ni una suficient regulació, fet que implica que els pares han de valorar molt bé el producte. La informació és important per saber triar i diferenciar entre les motxilles que realment sí són ergonòmiques de les que no ho són.\nUna motxilla ergonòmica ha de tenir un teixit suau, flexible, molt adaptable, sense tenir cap part rígida i que permeti ajustar-la correctament. Les motxilles ergonòmiques s'adapten al nadó i a qui el porta mentre que en les motxilles no ergonòmiques és el nen i el portador el que ha d'adaptar-se a ella poden provocar postures antinaturals.\nLes motxilles ergonòmiques garanteixen un seient prou ample per a l'infant com per a permetre-li anar assegut, mai penjat amb les cames en vertical. Una motxilla portanadons ergonòmica permet al nen mantenir una saludable posició de granota, és a dir, amb les seves cames flexionades i obertes sempre conforme al seu desenvolupament i genolls lleugerament més elevats que el cul, de manera que pot mantenir una postura òptima.\nLes motxilles ergonòmiques ofereixen suport al nadó sense punts de pressió. L'esquena del petit és sostinguda adequadament per la motxilla sense pressionar-la ni redreçar-la artificialment; la seva esquena roman arrodonida en forma de “C” i el nadó no queda penjat en la motxilla.\nLes motxilles ergonòmiques reparteixen el pes de forma homogènia des de les espatlles fins al maluc del portador. Una motxilla ergonòmica permetrà sempre un bon ajust tant per al nen com per a qui el porta, de manera que el nen va ben pegat i prou alt com per a poder fer-li un petó al front sense haver d'esforçar-nos.\nLa posició del nadó mirant cap a fora no és ergonòmica ni per al petit ni per al portador, amb independència de si la motxilla li col·loca cap a fora totalment penjant o relativament assegut. El nadó ha d'anar amb la panxa pegada a la del portador.\nComenta el contingut : Com saber si una motxilla és adequada per 'portejar' el teu nadó


Nou Nissan Leaf | ElMotordeGirona.cat\n19 octubre, 2017 albertalsina 0\n19 octubre, 2017 albertalsina\n• La icona de la Mobilitat Intel·ligent Nissan arriba amb més potència, major autonomia, i millors tecnologies de seguretat i connectivitat.\n• El sistema ProPILOT d’assistència avançada al conductor ofereix una conducció més segura i còmoda.\n• ProPILOT Park per estacionar de manera totalment autònoma.\n• Tecnologia e-Pedal, que permet conduir i frenar sense interrupcions amb un sol pedal.\n• Una autonomia encara més gran: 378 km* amb una sola càrrega.\n• Disseny més elegant tant a l’interior com a l’exterior, de manera que el vehicle elèctric més venut del món és encara més atractiu.\nAquest nou vehicle no és només un vehicle elèctric amb més autonomia; aquest model representa la visió de la Mobilitat Intel·ligent Nissan. S’ha reinventat per oferir més autonomia, un disseny dinàmic, tecnologies avançades d’ajuda al conductor i millor connectivitat. Ja el podeu veure als concessionaris oficials Nissan a les comarques gironines: Camps Motor (Fornells de la Selva), Interdièsel (Figueres), Olot Motor (Olot).\nMarco Toro, conseller i director general de Nissan Iberia, ha declarat: «El nou Nissan LEAF és el vehicle 100 % elèctric més avançat i accessible del món. Però no només és això, també és la icona de la Mobilitat Intel·ligent Nissan. Es tracta d’un cotxe que et farà sentir més segur, més emocionat i més connectat que qualsevol altre vehicle elèctric generalista de la història.»\nLa Mobilitat Intel·ligent Nissan és el projecte de l’empresa per redefinir el futur de la conducció i té l’objectiu de redefinir la funció del cotxe perquè sigui molt més que un simple mitjà de transport. La Mobilitat Intel·ligent Nissan es defineix per la forma de conduir el cotxe, per la seva forma d’impulsar i per la seva integració en la societat.\nPotència Intel·ligent Nissan: el tren motriu elèctric que ofereix més autonomia i emoció\nEl nou Nissan LEAF ofereix una autonomia millorada de 378 km* amb una sola càrrega, la qual cosa permet als conductors gaudir de desplaçaments més llargs, interconnectats gràcies a l’extensa xarxa de recàrrega ràpida CHAdeMO. El tren motriu elèctric també genera 110 kW (150 cv) de potència i 320 Nm de parell, millorant així l’acceleració i el plaer de conduir.\nConducció Intel·ligent Nissan: tecnologia dissenyada per millorar el plaer de la conducció i la seguretat, i reduir l’estrès\nTecnologies més intel·ligents\nEl nou Nissan LEAF ve replet de tecnologies enginyoses, inclòs l’avançat sistema ProPILOT d’ajuda al conductor, que facilita una conducció més segura i còmoda. ProPILOT fa servir la direcció, els frens i l’accelerador per ajudar el conductor en situacions de conducció per un sol carril i en trànsit a baixa velocitat. En situacions de trànsit lent, permet al nou LEAF desaccelerar i aturar de manera autònoma quan el trànsit s’atura. El sistema tornarà a reprendre la marxa i seguirà el cotxe de davant quan el trànsit torni a fluir. També inclou el sistema ProPILOT Park per estacionar de manera totalment autònoma.\nMés control, menys estrès\nLa revolucionària tecnologia i-Pedal del nou Nissan LEAF transforma la manera de conduir, ja que permet arrencar, accelerar, desaccelerar i aturar el vehicle tan sols modificant la pressió sobre el pedal de l’accelerador. Quan l’accelerador queda totalment alliberat, els frens hidràulics i de fricció s’activen completament, el cotxe s’atura i es regenera l’energia de frenada per recarregar la bateria. El cotxe manté la posició fins i tot en pendents inclinats, fins que el conductor torna a trepitjar l’accelerador, de manera que aquest sistema elimina l’estrès de la conducció.\nIntegració Intel·ligent Nissan: connectar la bateria a la infraestructura social\nEl nou Nissan LEAF no és només un vehicle elèctric\nEl nou Nissan LEAF és molt més que un simple vehicle 100 % elèctric. És una unitat elèctrica completa amb càrrega bidireccional única. Nissan és l’única marca que té aquest sistema. Això significa que pot transmetre electricitat per alimentar el món que l’envolta, només cal connectar-lo a una llar o oficina. Fins i tot pot enviar la càrrega sobrant a la xarxa elèctrica per alimentar-la i estabilitzar-la, gràcies a la innovadora tecnologia «Vehicle to Grid» de Nissan.\nPerò el nou Nissan LEAF no només destaca per les seves tecnologies avançades. El seu perfil elegant, el seu aspecte marcat i dinàmic, i la seva excel·lent aerodinàmica fan que sigui estèticament atractiu per als consumidors europeus. Qualsevol que estigui familiaritzat amb les característiques del disseny Nissan reconeixerà els seus inconfusibles fars amb forma de bumerang, la seva graella V-Motion al frontal, la superfície de la graella de color blau clar i les motllures blaves del para-xocs del darrere.\n…i també l’interior\nEl nou Nissan LEAF compta amb un interior totalment redissenyat que es centra en el conductor i combina l’ús intel·ligent de l’espai amb la millor funcionalitat. El panell frontal amb forma d’«ala planejadora» i el brodat de color blau vibrant als seients, el quadre de comandament i el volant, generen un ambient relaxat i una sensació de qualitat neta. Per la seva banda, la pantalla en color (TFT) de 7 polzades ressalta les seves prestacions clau, que inclouen la tecnologia de l’escut de protecció intel·ligent, l’indicador de potència, i informació dels sistemes d’àudio i navegació. També s’hi han integrat Apple CarPlay i Android Auto per a una millor connectivitat.\nEspecificacions del Nissan LEAF 2017\nLongitud total (mm) 4.480\nAmplada total (mm) 1.790\nAlçària total (mm) 1.540\nDistància entre eixos (mm) 2.700\nAmplada de via davantera / del darrere (mm) 1.530-1.540 / 1.545-1.555\nDistancia mínima fins a terra (mm) 150\nCoeficient de fricció (Cd) 0,28\nPneumàtics 205/55R16 o 215/50R17\nZona de càrrega (VDA) 435 L\nPlaces 5 passatgers\nPes brut del vehicle 1.765-1.795\nTipus Bateries d’ions de liti\nCapacitat 40 kWh\nPotència màxima 110 kW (150 CV) / 3.283~9.795 RPM\nParell màxim 320 N·m (32,6 kgf·m)/0~3.283 RPM\nRendimentAutonomia sense km NEDC\nTemps de càrrega (càrrega normal) 16 hores (3 kW) – subministrament domèstic. 8 hores (6 kW)\n5,5 hores (*nou carregador de 7,5 Kw)\nTemps de càrrega des de l’avís fins al 80 % de capacitat (càrrega ràpida) 40 minuts (50 kW)\n*NEDC: Subjecte a procés final d’homologació\nNissan compta amb tres centres de producció a Espanya: Barcelona, Àvila i Cantàbria, on fabrica el turisme Nissan Prémer, la furgoneta NV200 i la seva versió 100 % elèctrica e-NV200, el nou pick-up Navara, i el camió lleuger NT400/Cabstar. A més, Nissan Espanya té un centre d’R+D per a motors i desenvolupament de vehicles industrials lleugers, així com centres de recanvis i de distribució. La seu de vendes d’Espanya i Portugal es troba a Barcelona. En total, més de 5.000 persones treballen a Nissan Espanya, i el 2016 es van produir 121.200 vehicles.\nWEB DE PREMSA: http://www.newsroom.nissan-europe.com/es\nWEB NISSAN A ESPANYA: http://www.nissan.es/\nEl Nissan Leaf ja pot abastir d’energia els edificis d’oficines\nEl 60 % de les vendes del nou Nissan LEAF han estat a clients particulars\ntags: Mobilitat Nissan vehicle elèctric\nprevious Territori SUV\nnext Les tres caixes-radar de Salt es posaran en funcionament aviat


CREACIÓ FILOSÒFICA II: Creacionistes\nUna cosa és voler crear pensament, és a dir, aportar idees originals i noves, com per exemple les que intento produir en aquest blog. Sense gaire fortuna, tot s’ha de dir. Sobretot ho dic pels darrers comentaris, que brillen per la seva absència. O bé crear una obra d’art, com el que fan els artistes mitjançant diversos materials. En ambdós casos la creació sempre parteix d’alguna cosa prèvia, ja sigui d’idees anteriors, de materials disponibles... Una altra cosa és pretendre crear del no res a partir d’una instància superior a tot el que existeix. Això és el pretenen defensar els creacionistes i a més n’estan fent propaganda com es pot llegir a la següent notícia de vilaweb: Els creacionistes reparteixen propaganda a professors de la UB- L'Atlas del Creacionisme l'han repartit ja en diverses universitats europees\nMalgrat la pluralitat de proves que recolzen l’evolucionisme, n’hi ha que encara segueixen insistint en la creació dels éssers vius per un ésser superior i totpoderós. Actualment negar l’evolució és negar l’evidència. En alguns Estats de nord-america sembla ser que allò evident es tapat per núvol de superstició i creença. Tot i que no cal anar tan lluny. Un dia una professora de filosofia em va dir que ella no ensenyava l’evolucionisme perquè no hi creia i no en volia sentir a parlar. En canvi creia en una creença obsoleta i mancada de proves.\nEls que creuen en el creacionisme són pocs, però força tossuts. Segueixen mantenint una teoria basada en un llibre mític i ple de metàfores com la Bíblia. La qüestió és com és possible que avui en dia, encara hi hagi gent que negui l’evolució. Són uns ignorants? Alguns potser sí, però els altres (la majoria) estan encegats i no veuen més enllà de les seves creences. És que potser no hi ha prous fòssils que demostren el contrari? Cada vegada s’estan obtenint més proves que confirmen l’evolució de les espècies defensada per Charles Darwin i continuada per les diferents teories evolucionistes posteriors. Per exemple s’han trobat fòssils de peixos amb potes, precedents dels primers rèptils; animals que han anat modificant els seus gens al llarg dels milers i milers d’anys d’existència; el nostre parentiu amb els ximpanzés, amb els que compartim el 98 gairebé 99 dels gens; etc.\n«Quan considero tots els éssers no pas com a creacions especials, sinó com els descendents directes d'uns pocs éssers que visqueren molt abans que es diposités la primera capa del sistema silurià, em sembla que s'ennobleixen. ... Com que totes les formes de vida existents són descendents directes de les que visqueren molt abans de l'època siluriana, podem estar segurs que la successió ordinària per generació no s'ha trencat ni una sola vegada, i que cap cataclisme no ha desolat el món sencer. Per això podem mirar amb alguna confiança cap a un futur segur de la mateixa durada immesurable. I, com que la selecció natural treballa només per i per a benefici de cada individu, tots els dots corporals i, mentals tendiran a progressar cap a la perfecció." Charles Darwin: L'origen de les espècies\nPedra Lletraferida 1 d’abril de 2007 a les 19:48:00 CEST\nEstarás d'acord amb mi Anna (o no) però el tema no dona per escriure'n 4 ratlles i prou.\nPer tant, només goso dir aquí que sóc del parer que les teories evolucionistes de Darwin se'm fan de mal païr a l'hora d'aplicar-les a l'home, per això mateix, com a ser humà que està pel damunt de l'home animal (que també ho és, i molt!).\nTampoc vull que se'm titlli ara de "creacionista", en absolut, però tampoc m'acullo sota la capa dels darwinistes absoluts.\nDigue'm "humanista", ves!.. =)\nanna 2 d’abril de 2007 a les 19:50:00 CEST\nEstic completament d'acord amb tu. El tema dóna per molt, però no era qüestió de fer massa llarg el post.\nNo entenc el que dius que l'home està per damunt de l'home animal. De quin home parles?\nNo som animals?\nPedra Lletraferida 3 d’abril de 2007 a les 18:32:00 CEST\nParlo de l'home com a ser humà, per tant, diferenciat dels animals. Som animals, però no som com a animals, donat que tenim unes característiques que ens diferencien (i molt!) dels animals. I es aquí per on ha d'anar l'home, per l'humanisme, que no pas pel darwinisme.


Ets aquí:Vall d'Aran»Viella\nDijous, 31 Juliol 2014 17:53\nEl Pallars Jussà rebrà més d’un milió d’euros per a programes socials\nEl Consell Comarcal del Pallars Jussà i el Departament de Benestar Social i Família de la Generalitat de Catalunya, han signat el Protocol addicional - 2014, que dóna continuïtat als serveis que presta l'ens comarcal en matèria de serveis socials. El Departament hi destinarà una partida de 1.124.123 euros, xifra que permetrà mantenir tots els programes que s’estan desenvolupant actualment des del Consell així com impulsar-ne de nous.\nEl president del Consell Comarcal del Pallars Jussà, Joan Ubach, ha signat avui a Tremp el protocol juntament amb els presidents de les comarques del Pirineu en presència del director del Serveis Territorials de Benestar Social, Josep M. Forné, en un acte en què Ubach ha destacat la importància dels serveis socials com un dels 3 pilars de l’estat del benestar, juntament amb la sanitat i l’educació, i que en circumstàncies com les actuals, les actuacions que s’hi desenvolupen són encara més necessàries.\nEn el marc de la trobada, Ubach ha posat de manifest la necessitat que la Generalitat aboni els 375.000 euros corresponents als convenis 2012 i 2013 que encara no han arribat. Per la seva part, la Conselleria s’ha compromès a satisfer aquestes quantitats abans d’acabar l’estiu, i ha justificat el retard en tant són diners de la Llei de la Dependència que arriben en comptagotes des de Madrid.\nEntre els nous projectes que inclou el protocol 2014 destaca la creació d’un servei itinerant d’Intervenció Educativa destinat a l’atenció de menors en risc i a les seves famílies. Aquest programa, que actualment s’està dissenyant, tindrà caràcter itinerant per diferents municipis de la comarca i oferirà serveis com la intervenció socioeducativa dels menors o la prevenció de situacions de desprotecció dotant de recursos als menors i les seves famílies.\nEls principis rectors del contracte programa són entre d’altres, donar prioritat a l’atenció a les persones en situació de necessitat social i de dependència, homogeneïtzar les condicions de prestació i de finançament dels serveis inclosos i desenvolupar sistemes sostenibles de provisió de serveis socials.\nActualment des del Consell Comarcal es desenvolupen diferents programes dins del seu marc competencial com el Serveis Socials Bàsics (Equip bàsic, Servei d’ajuda a domicili, Ajuts d’urgència social, etc...), Atenció precoç, SIAD ( Servei d’Informació i Atenció a les dones ), EAIA (Equip d’Atenció a la Infància i l’Adolescència), Programa d’atenció social i educativa davant les situacions de risc, Acollida i integració a persones estrangeres immigrades, Transport adaptat, entre altres.\nDivendres, 25 Juliol 2014 16:50\nMés de 130 infants, a la 7a. trobada de Casals d'estiu- Jocs del Món a Tremp\nMés de 130 nens i nenes i monitors del Pallars Jussà han participat en la trobada de Casals d’estiu en motiu de la celebració dels 'Jocs del Món'. Aquesta activitat, que s’ha celebrat per 7è any consecutiu a Tremp, té com a objectiu apropar els nens i les nenes de la zona a les de diferents cultures que conviuen a la comarca a través del joc.\nPer dur a terme aquesta activitat s’ha comptat amb voluntaris de l’entitat juvenil “La Casa del Sol Naixent” que s’han encarregat, juntament amb els monitors/es de cada esplai, de dinamitzar els diferents jocs, cadascun dels quals són tradicionals de diferents països del món com Canadà, Perú, França, Ucraïna, entre altres, la qual cosa ha permès que els nens i les nenes s’acostin a la realitat cultural d’aquests àmbits geogràfics.\nLa jornada també ha servit per agermanar els diferents casals d’estiu que es duen a terme a Tremp, Talarn i Salàs de Pallars en una jornada de participació tan pel que fa als nens i nenes que hi participen, com dels monitors dels respectius esplais.\nAquesta activitat, organitzada conjuntament pels Serveis d’Immigració i Joventut del Consell Comarcal del Pallars Jussà i que compta amb col·laboració de la de la Direcció General per a la Immigració i la de Joventut de la Generalitat de Catalunya, se celebra també cada any a la Pobla de Segur.\nDimarts, 22 Juliol 2014 18:11\nEl Mostremp es consolida en la seva 3a edició i s'expandeix a més localitats del Pirineu\nL'hotel Terradets de Cellers ha acollit aquest matí la presentació de la tercera edició del Mostremp, la mostra de cinema rural del Pallars, que organitza l'Associació Amics del Cinema de Tremp i l'Ajuntament de Tremp. L'acte ha comptat amb la presència de Lluís Roy, codirector de Mostremp; l'alcalde de Tremp, Víctor Orrit; i el vicepresident del Consell Comarcal del Pallars Jussà, Constante Aranda.\nEl 3r Mostremp s'inicia el proper 21 d'agost amb una selecció de vuit curtmetratges bascos i s'allargarà fins el dia 24. Durant quatre dies, Tremp es convertirà en l'epicentre del cinema amb activitats per a tothom entre els quals hi haurà algunes novetats destacades com la Caravana Puck, el cinema més petit del món, on es projectaran curtmetratges d’animació a la carta.\nTretze curtmetratges de temàtica rural, seleccionats d’un total de 125, competiran per guanyar el premi 'Terradets'. La major part dels curtmetratges procedeixen de l’estat espanyol i en destaca la participació a la secció oficial de 'La llegenda dels Pirineus', realitzat per l’associació 'Altra Ribagorça' i del curtmetratge també ribagorçà 'Espés', un emotiu homenatge al poble en procés de despoblament.\nEn la presentació, el codirector de Mostremp ha destacat la línia continuista respecte les dos edicions anteriors. "L'any passat vam doblar pràcticament el nombre d'espectadors, arribant fins als 1.500, uns números prou estimables dins l'àmbit pallarès". Roy ha afegit que amb els 13 curts seleccionats "s'ha mantingut l'alt nivell de l'any passat".\nPer la seva part, l'alcalde de Tremp ha expressat "l'orgull ciutadà" pel fet d'haver arribat a la 3a edició de la mostra. Orrit ha dit que "el món rural està viu" i ha assegurat que "és bo que es demostri a la societat, amb propostes com el Mostremp, que hi ha vida a les zones rurals".\nNou guardó i un jurat de prestigi\nEl jurat, format per la directora de cinema Judith Colell, l’escriptor Pep Coll, l’il·lustrador i animador Carles Porta, el director Kepa Sojo i l’actriu Ivana Miño, serà l’encarregat de decidir el guanyador del premi principal, dotat amb 2.000 euros i patrocinat per Bodegas Torres. El públic també serà protagonista en decidir el guanyador del Premi del Públic dotat amb 1.000 euros.\nAixí mateix i com a novetat important, enguany el Mostremp inclou una nova secció a competició, el 'Pallars&Ribagorça', que comptarà amb cinc treballs finalistes a concurs per endur-se el premi, dotat amb 300 euros. Amb aquest premi, l’organització aposta per estimular la creativitat local i convertir el Mostremp en plataforma de llançament i promoció dels curtmetratges realitzats en aquestes quatre comarques pirinenques.\nA més, segueix creixent el Premi Jove, amb un total de vint curts presentats per escoles de diferents localitats com Vic, Reus o Tremp. Aquesta aposta pel cinema juvenil i infantil és un altre dels eixos vertebradors del Mostremp i es completa amb un taller de cinema per a nens i nenes i una xerrada-taller sobre producció cinematogràfica a càrrec dels productors Xavier Atance i Sonia Pacios.\nMostremp sobre rodes\nAquest any, seran 7 les seus del 'Mostremp sobre rodes': Isona, La Pobla de Segur, Rialp, Senterada i Talarn, localitats a les quals s'hi han sumat enguany les d'Esterri d'Àneu i Sort.\nEn total, seran 12 els dies en què Mostremp ha programat actes i projeccions en el conjunt del territori pallarès, comptant les diferents subseus i els 4 dies de festival que es centraran a Tremp.\nEl vicepresident del Consell Comarcal del Pallars Jussà ha felicitat l'equip organitzador del festival, "que es consolida i que ha guanyat espai territorialment" amb el 'Mostremp sobre rodes'. Un creixement que, segons Aranda, "és positiu pel Pallars".\nTaules rodones sobre cinema\nMostremp vol apropar el cinema als habitants del Pallars i, per això, realitzarà taules rodones amb l’assistència de la majoria dels directors i professionals dels curtmetratges finalistes que assistiran a Tremp, on realitzaran taules rodones i col·loquis amb el públic.\nUna taula rodona sobre cinema i literatura amb la participació, entre altres, del director Jordi Cadena o una selecció de films d’altres festivals són altres complements que faran les delícies dels amants del cinema. Tota la programació es troba disponible al web www.mostremp.cat.\nAmb l'afany de col·laborar amb la mostra i amb la intenció de promocionar i donar difusió del festival, enguany el diari Pallars Digital s'ha convertit en el mitjà oficial de Mostremp.\nDijous, 10 Juliol 2014 19:27\nEl Consell del Jussà denuncia robatoris de diversos elements de l’itinerari de l’embassament de Terradets\nEl Consell Comarcal del Pallars Jussà ha denunciat davant dels Mossos d’Esquadra dos robatoris de diferents elements de l’itinerari de natura recentment estrenat que recorre bona part de l’embassament de Terradets.\nEn concret durant el mes de juny es va detectar la desaparició d’un contenidor de rebuig de polietilé ubicat en la zona del mirador de la Pineda i el passat 7 de juliol els lladres van desmuntar i fer desaparèixer 9 travesses de fusta tractada que formen part de la barana de protecció de la zona del mirador de les aus.\nPer la manera com s’han produït els fets, els tècnics del Consell descarten que es tracti d’un acte de vandalisme i reforcen la teoria que es tracta d’un robatori fet a propòsit.\nL’itinerari, de 3,3 km, discorre pel marge dret del pantà de Terradets, entre l’àrea de servei a peu de la C-13 anomenada la Pineda i el pont de Monares, passant per les immediacions del nucli de Cellers i l’estació de ferrocarril de Cellers-Llimiana.\nEs dóna el cas que aquest espai es va adequar com a itinerari de natura ara fa un any. Per fer-lo apte a passejades a peu o en bicicleta es va netejar l’espai i en va reforçar el ferm i en van construir passeres així com diferents elements de seguretat.\nEn aquests moments el Consell Comarcal ja ha fet reposar el contenidor robat i ha encarregat les tasques de substitució i arranjament del tram malmès de la barana protectora.\nDijous, 10 Juliol 2014 19:18\nL'Acadèmia Militar de Talarn entrega els despatxos als 364 nous sergents\nL'Acadèmia Militar de Talarn ha acollit aquest dijous l'acte d'entrega de despatxos als nous sergents corresponents a la 39a. promoció. Un total de 364 militars han rebut el certificat que els acredita com a sergents (334 homes i 30 dones), els primers a tenir el document signat pel Rei Felip VI. L'acte ha estat presidit per Jaime Domínguez, cap d'estat major del exèrcit; per la delegada del govern espanyol a Catalunya, María de los Llanos de Luna, i per la subdelegada del govern a Lleida, Inma Manso.\nPublicat a Altres poblacions del Pallars Jussà\nDijous, 03 Juliol 2014 10:13\nEl telefèric de la Vall Fosca amplia horaris en la nova temporada d’estiu\nEl telefèric de la Vall Fosca comença va començar la temporada d’estiu el passat 28 de juny amb un augment de la freqüència de viatges i oferint servei de bar i restaurant des del primer dia.\nSegons informava l’Ajuntament de la Torre de Capdella, el telefèric, l’únic a la zona sud dels Pirineus, estarà actiu des de les 8 i fins a les 19 hores amb viatges gairebé cada hora i sempre amb la possibilitat de viatges suplementaris a partir de 10 persones.\nCom a novetat també, des de l’Ajuntament s’ha editat un fullet del telefèric amb tota la informació referent a preus i freqüències de viatge.\nEl telefèric de la Vall Fosca, que dóna accés únic al Parc Nacional d’Aigüestortes i Estany de Sant Maurici i als seus 32 estanys, oferirà aquesta temporada un servei en els dos bars i restaurants existents, un al peu del telefèric i l’altre a l’arribada a 2.200 metres, on s’inclourà un menú de muntanya.\nUn altre dels punts d’interès és l’estany Gento, punt d’arribada del telefèric a la cota 2.200, on es poden realitzar diferents tipus de caminades, pensades per a tots els públics com la via verda del Carrilet, que passa per petits túnels.\nEl telefèric de la Vall Fosca es va instal·lar als 80 per poder transportar material per a la construcció de la central de Sallent.\nDijous, 12 Juny 2014 10:25\nLes falles de La Pobla de Segur donen el dia 17 de juny el tret de sortida de les falles del Pirineu\nL’Associació de Fallaires i Pubilles i l’Ajuntament de La Pobla de Segur organitzen anualment la baixada de falles de la localitat. La festa, originada a mitjans dels anys 50, celebra l’arribada del solstici d’estiu i la festivitat de la patrona del poble, la Verge de Ribera.\nLa festa comença amb l’ascens dels fallaires a la muntanya de Santa Magdalena. Amb la caiguda de del sol, les pubilles, la mainada i la resta del poble es concentren al Molí de l’Oli i inicien la desfilada fins als peus de la muntanya on esperen que arribin els fallaires amb les falles enceses. Un cop retrobats, les parelles tornen a pujar al poble, fan l’ofrena floral a la Verge de Ribera i ballen la sardana de La Pobla de Segur al voltant de la foguera de la plaça de La Pedrera.\nDues novetats destacables d’aquest any seran, en primer lloc la primera baixada en la que s’utilitzarà un nou i innovador sistema per baixar foc des del cim de la muntanya de Santa Magdalena. Des de fa alguns anys no es podien baixar totes les falles enceses per l’alt risc d’incendi, fet el qual ha motivat els fallaires a inventar una nova falla que no crema, sinó que utilitza un sistema de parafina per simular el foc, sense perdre’n la llum. En segon lloc, el concert a la fresca de Cesk Freixas com a activitat del programa del 18 de juny.\nDestacar també que les falles de La Pobla de Segur estan incloses en la Candidatura Falles, Haros i Brandons Patrimoni Immaterial de la Humanitat a la UNESCO, presentada conjuntament entre els governs andorrà, francès i espanyol, amb la intenció de que les falles del Pirineu siguin incloses en la llista de l’organisme cultural de l’ONU.\nPublicat a La Pobla de Segur\nDimecres, 11 Juny 2014 18:58\nMig centenar de famílies del Pallars Jussà es beneficien del programa "Traguem-ne més profit"\nUn total de 55 famílies (160 persones) amb pocs recursos es beneficien del programa "Traguem-ne més profit" que impulsa l’Ajuntament de Tremp amb el suport de l’Agència de Salut Pública de Catalunya (ASPCAT) del Departament de Salut. L’objectiu és recuperar dels establiments comercials excedents alimentaris aptes per al consum per després cuinar-los i ajudar les famílies que ho necessitin. El fet de cuinar els aliments permet garantir-ne la conservació i a la vegada preparar àpats equilibrats des del punt de vista nutricional.\nEl balanç de la iniciativa, que es va iniciar a finals de l’any 2012, es va donar a conèixer en el marc de la Jornada del Pla de Salut de les regions sanitàries Lleida i l’Alt Pirineu i Aran, que va tenir lloc dimecres passat a la Seu d’Urgell en el transcurs de la primera de les taules en què es va presentar el Pla Interdepartamental de Salut Pública (PINSAP). El PINSAP pretén portar la salut a totes les polítiques i fer incidència en la promoció de la salut i els hàbits de vida saludable i la reducció de les desigualtats en salut.\nEl programa "Traguem-ne més profit" s’ha consolidat amb una cuina pròpia i una xarxa estable de voluntaris. Fins ara, a l’hivern s’usava la cuina de l’alberg de Tremp i, a l’estiu, la d’una escola o la de les instal·lacions de la Fundació Fiella. L’ASPCAT dóna suport a la campanya mitjançant la formació de voluntaris en els àmbits en què té competència com la manipulació d’aliments, la donació i l’aprofitament d’aliments, la reducció del malbaratament d’aliments, etc. La iniciativa és possible gràcies també a la col·laboració de diversos establiments i equipaments de la ciutat i de l’Associació de Dones Rosa d’Abril.\nAmb projectes com aquest, l’ASPCAT treballa per promoure la seguretat alimentària i l’aprofitament nutricional en la distribució d’aliments entre les persones en risc d’exclusió social i també per fer front al malbaratament alimentari. Així mateix té l’objectiu de conscienciar la població perquè aprofiti al màxim els aliments que habitualment consumeix ja que és la millor forma de disminuir el malbaratament que a Catalunya s’estima que és de 34,9 kg d’aliments per persona i any. Aquesta xifra equival a llençar el menjar consumit durant 25,5 dies; amb aquest menjar es podrien nodrir més de 500.000 persones en un any.\nDimarts, 10 Juny 2014 17:59\nEl Workshop Pirineus permet fer unes 500 trobades comercials entre operadors turístics i empresaris\nLa comarca del Pallars Jussà acull avui una nova edició de la jornada de comercialització Workshop Pirineus, organitzada per l’Agència Catalana de Turisme per mitjà de la marca "Pirineus", a la qual pertany el Patronat de Turisme de la Diputació de Lleida. La jornada ha tingut la participació d’una vintena d’operadors turístics i de 55 empreses i entitats catalanes amb oferta turística vinculada als Pirineus. La Diputació de Lleida, mitjançant el Patronat de Turisme, i uns trenta empresaris i representants turístics de les comarques del Pirineu de Lleida han participat a la jornada que se celebra a l’Hotel Terradets de Cellers.\nAquest any, els empresaris catalans participants a la jornada comercial tenen l’oportunitat de contactar amb operadors turístics especialitzats en senderisme, turisme actiu i producte de muntanya procedents d’Alemanya, el Benelux, Israel, Portugal i també de la resta de l’Estat espanyol.\nDurant tota la jornada, els empresaris turístics dels Pirineus mantindran prop de 500 entrevistes personalitzades amb els diferents agents turístics per presentar i facilitar la comercialització dels seus productes. L’objectiu principal del Workshop Pirineus és motivar els operadors i els agents de viatges perquè programin la zona pirinenca i que aquells que ja ho fan n’ampliïn l’oferta.\nA més de la trobada professional, els operadors turístics també duen a terme un viatge de prospecció per conèixer l’oferta del territori. Enguany, els operadors poden gaudir de diverses propostes com ara excursions al congost de Mont-rebei, a la Vall Fosca, a Sort, al romànic de la Vall de Boí, al Parc Nacional d’Aigüestortes i Estany de Sant Maurici; activitats enogastronòmiques, de turisme actiu, d’aventura i de salut i benestar; una observació del cel del Montsec, reserva Starlight, i visites al castell de Mur i al punt d’informació turística de la comarca (l’Epicentre de Tremp), entre d’altres.\nAquesta trobada destinada a la comercialització i la promoció del turisme d’interior, de natura, aventura, muntanya i turisme rural és l’acció més important que organitza el Programa Pirineus, que impulsen l’Agència Catalana de Turisme, el Patronat de Turisme Costa Brava-Girona, el Conselh Generau d'Aran, la Diputació de Barcelona, l’Institut per al Desenvolupament i la Promoció de l’Alt Pirineu i Aran (IDAPA), adscrit al Departament de Territori i Sostenibilitat de la Generalitat de Catalunya, i la Diputació de Lleida mitjançant el Patronat de Turisme.\nDimarts, 10 Juny 2014 12:29\nEl Departament d'Agricultura i l'Associació Rurbans impulsen la formació de pastors\nEn el marc del Pla català de Recuperació del sector oví i cabrum i amb la finalitat d’impulsar la formació de nous pastors a Catalunya, el director general d’Alimentació, Qualitat i Indústries Agroalimentàries del Departament d'Agricultura, Ramaderia, Pesca, Alimentació i Medi Natural (DAAM), Domènec Vila, i el president de l’Associació Rurbans, David Moli, van signar, divendres, un conveni que pretén impulsar el relleu generacional en un ofici tan important per a Catalunya com és el de pastor. L’acte, que també va comptar amb la presència del vicepresident del Consell Comarcal del Pallars Jussà i alcalde d'Isona i Conca Dellà, Constantí Aranda, va tenir lloc a l’Escola de Capacitació Agrària (ECA) del Pallars, que és qui col·labora amb l’escola de pastors.\nL’Escola de Pastors de Catalunya depèn de l’Associació Rurbans, entitat privada sense ànim de lucre. Es tracta d’una oferta formativa per a adults encarada a l’ensenyament de l’activitat ramadera i la professió de pastor vinculada a processos agroecològics. Aquesta Escola de Pastors està dins del marc del projecte “Grípia”, una experiència pilot liderada per la mateixa Associació Rurbans, que neix l’any 2009. Aquest té l’objectiu, en una primera etapa, de garantir el relleu generacional de les explotacions ramaderes de muntanya, mitjançant la incorporació de joves a l’activitat, la gestió sostenible de les explotacions i la dinamització del sector fent-lo viable econòmicament.\nL’Associació Rurbans i el Departament estableixen un marc de col·laboració en la formació integral de l’Escola de Pastors de Catalunya i el suport en les jornades tècniques específiques vinculades al Pla Anual de Transferència Tecnològica (PATT) del DAAM, que, a través de l’Escola de Capacitació Agrària del Pallars, de la Direcció General d’Alimentació, Qualitat i Indústries Agroalimentàries, dóna suport a l’Escola de Pastors de Catalunya amb l’objectiu de garantir una formació de qualitat.\nLes dues entitats es comprometen, en els dos anys de duració del conveni signat divendres, a enfortir la col·laboració iniciada el 2009, impulsar i difondre arreu de Catalunya l’Escola de pastors, i fomentar el relleu generacional en el món ramader.\nAquesta signatura visualitza el compromís del Departament d'Agricultura, Ramaderia, Pesca, Alimentació i Medi Natural en la formació com a eina de la professionalització del sector agroalimentari i forestal, amb la formació i tutoratge de prop de 2.000 joves que s’han incorporat com empresaris en els darrers 7 anys així com amb els més de 8.000 professionals que es formen cada any en la xarxa de 14 escoles agràries que depenen del DAAM.\nLa DO Costers del Segre s'expandeix a la zona del Pallars amb vins de qualitat\nUnes 30 empreses turístiques de Lleida participen demà al Workshop Pirineus\n'Raiers als comerços', una exposició fotogràfica als establiments de la Pobla de Segur\nNeix la guia ‘A peu pel Prepirineu de Tremp’\nPàgina 9 de 31\nCervera\tConcabella\tGuissona\tMassoteres\tMontornès de Segarra\tPlans de Sió\tRibera d'Ondara\tSant Guim de Freixenet\tSant Guim de la Plana\tSant Ramon\tTorà\nCerca noticies de la Segarra\nEl més llegit de la Segarra\n18-02-2013 Llegit:2380 Cervera\n25-04-2013 Llegit:2236 Cervera\n11-04-2013 Llegit:2210 Cervera\n03-05-2013 Llegit:2107 Cervera\nEl grup Vilnez ofereix demà un concert a l'Obra de Fluvià\n05-07-2012 Llegit:2096 Guissona\nEl sisè Curs d'Arqueologia 'Ciutat romana de Iesso' començar…\n05-07-2012 Llegit:2070 Altres poblacions de la Segarra\nSant Ramon finalitzarà les obres de millora a les escoles de…\n10-12-2012 Llegit:2040 Altres poblacions de la Segarra\nMig miler de persones, al bateig dels bastoners de Sedó\n27-05-2013 Llegit:2023 Altres poblacions de la Segarra\n08-05-2013 Llegit:1993 Cervera\nFet amb HTML5 i CSS3 - Copyright © 2012 Comarques de Ponent. Dissenyat i Programat per Piensa Virtual


Llet, aliment essencial per a totes les edats | Revista\nGuia de compra: llet : Llet, aliment essencial per a totes les edats\nEls infants han de consumir de 2 a 3 racions de lactis (de 200 ml cadascuna), els adults entre 2 i 4 racions (de 250 ml cadascuna) i la gent gran, 3 racions al dia de 250 ml cadascuna, segons la Societat Espanyola de Nutrició Comunitària i la Societat Espanyola de Medicina de Família i Comunitària\n[Pàg. 1] Llet, aliment essencial per a totes les edats\n[Pàg. 2] Tipus de llet\n[Pàg. 3] Qualitat\n[Pàg. 4] Com podem estalviar més d'un 40% en la compra de llet\nMolt més que una llaminadura\nLa higiene pot millorar\nJa sigui blanca i en ampolla o blanca i en bric, la llet és un dels aliments més consumits al nostre país. El consum per càpita de llet líquida en una casa frega els 73,5 litres per persona i any, segons les dades de l’octubre del panell de consum alimentari del Ministeri d’Agricultura, Alimentació i Medi Ambient. Aquesta xifra equival a un got de llet per dia, encara que hi ha persones que superen aquesta quantitat. En l’edició del 2007-2008, el Panell de Llars va dedicar un monogràfic especial a la llet líquida i va revelar que excedeixen o voregen els 100 litres de llet per any les famílies amb adults retirats, adults independents, les parelles adultes sense fills i els joves independents. I les famílies amb fills són els qui menys llet consumeixen: entre 65 i 71 litres anuals per persona. Una dada que es podria explicar per l’increment en el consum de derivats làctics i que, tanmateix, no impedeix que la llet sigui un dels productes amb més pes al cistell del mercat de les famílies amb fills, segons el Panell del 2011. La raó és que la llet és un dels aliments més complets pel gran nombre de nutrients que conté: proteïnes, lípids, hidrats de carboni, minerals i vitamines. Entre les vitamines que aporta la llet, hi destaquen la B2, la A i la D. Pel que fa als minerals s’hi troben el potassi, el fòsfor, el magnesi i un dels més coneguts, el calci, que conté 120 g per cada 100 ml.\nTot i que el ventall representatiu dels tipus de llet és molt ampli, les llets que més es consumeixen són la llet sencera, la semidesnatada i la desnatada, per aquest ordre. En concret, es venen al voltant de tres mil milions d’euros d’aquests tres tipus, de manera que el consum de la resta de llets és molt inferior: enriquida de calci (el 9,73% respecte de les tres més venudes), per al cor (el 3.3%), infantil (1,7%), vitaminada (2,07%), de creixement (1,8%), sense lactosa (0,19%). etc. La raó és que la ingesta d’aquest tipus de llet és inferior i està associada a problemes de salut o al.lèrgies a la lactosa.\nVes a la pàgina següent Tipus de llet »


Rotor’scope: el secret de l’energia infinita, posa a prova el teu enginy! - GameOver.cat\n« Nintendo crea un remake The Legend of Zelda: Ocarina of Time en 3D\nPuzle Bobble Univers arriba en 3D el 22 d’abril »\nEn total, més de 150 puzles que hauràs de resoldre utilitzant la innovadora mecànica de rotació de tauler; gira’ls en sentit horari, antihorari o dóna-li la volta, tot si val si aconsegueixes desxifrar-lo. A més, hauràs d’atenir-te a les noves regles que així com vagis passant nivells aniran apareixent. Més de 15 hores de joc per crear, compartir i resoldre uns puzles dissenyats pels propis jugadors a través de Xbox Live. Aquest joc és el guanyador dels premis “Segundo Premio” al Dream.Build.Play.2009 i “Millor diseny de jocs” a l’ArtFutura 2009.\nEntre els continguts inclosos al videojoc trobem:\n-Més de 150 originals puzles.\n-Una història com a fil conductor que t’enlluernarà, de mateixa forma que els seus excèntrics i estranys personatges.\n–Podràs crear i compartir els puzles que creïs amb els altres jugadors, així com també podran fer-ho ells gràcies a l’editor integrat.\n-Competiràs amb altres jugadors d’Xbox Live per tal d’aconseguir les millors solucions.\n-Podràs publicar els teus resultats a través del Facebook i comparar-los així amb els altres jugadors.\n-Demostraràs la teva habilitat aconseguint les 22 medalles de mèrits.\n-Hauràs de completar la galeria d’art trobant, durant el transcurs de la història, 29 pintures col•leccionables.\nQuè et sembla aquesta aposta d’Xbox? A mi, personalment, m’agrada el fet que es potenciïn els jocs en els que l’enginy i la ment de cada un hagin de treballar, jocs en els que l’entrenament mental vagi inclòs i en els que cada cop que jugues aprens alguna cosa nova.\nQuè en penseu? Comparteix la teva opinió amb nosaltres!\nThemes: jocs d'enginy, Rotor'scope, secret\nComments of “Rotor’scope: el secret de l’energia infinita, posa a prova el teu enginy!”


FERRERETS DE L'AEG NUREDDUNA: d’abril 2021\nAquest dissabte farem una activitat super xulaaaa. Té a veure amb sabates i cordons, ja sabeu que és?? Per aquest motiu, heu de dur sabates amb cordons aquest dissabte 👞\nRecordau que ara només som un grup i que heu d'entrar per la porta 2.\nUna altra coseta, recordau que vos vàrem dir que ens aniríem d'excursió aquest mes??? Idò hi anirem els dies 8 i 15 de maig, en dos grups separats. L'excursió és la que ja us vàrem dir, però posarem tota la informació i el formulari la setmana que ve. Però per ara ja vos posam els dos grups:\nGrup 1: 8 de maig\nGrup 2: 15 de maig\n1 Aina Olivia\n2 Àngela Emma L\n3 Clàudia Lluís\n4 Luca JuanMa\n5 Neizan Bruc\n6 Marc Neus\n7 Iago Roberto\n8 Eneko Joan\n9 Lucas Joel\n10 Àfrica Clara\n11 Blai Hugo\n12 Emma E Lluc\n13 Max Nil\n14 Carlos Jaume\n15 Dídac -\nAquests grups només són per l'excursió, al cau només som 1 grup.\nPerquè aneu preparant les piles per dissabte, vos deixam aquí una endevinalla :)\nEls meus molts botons\nno són de camisa,\nmes si estrenys un\npujaràs de pressa!\nAixò és tot per aquesta setmana. Fins dissabte!!!\nCaps de Ferrerets i Rutes 🐸\nPublicat per Ferrerets Nuredduna a 20:51 Cap comentari:\nNoves i bones notícies!!! 🎊🎊\nBones Famílies!! Com va tot?\nEstem molt contentes d'anunciar que finalment, aquest cap de setmana farem CAU!!! Després d'uns dies de pluja, no gaire amiga, sembla que podrem acabar el mes de la millor manera... Disfrutant d'un cau ben ple de rialles, jocs i molt més!!!\nPerò tenim una altra notícia que és encara millor, i és que amb les noves mesures podem fer un únic grup amb tots i totes! Per tant aquest dissabte hem d'entrar tots i totes per la porta número 2\nMés cosetes IMPORTANTS; les excursions que teníem programades es duran a terme durant el mes de maig, ja vos avisarem de les dates més endavant\nD'altra banda, volem recordar que els i les infants han de fer ús de mascaretes quirúrgiques al cau, degut a les mesures adoptades.\nMoltes gràcies per l'espera, però com diuen el que és bo es fa esperar..😁\nBona setmana i fins dissabte!!\nPublicat per Ferrerets Nuredduna a 13:57 Cap comentari:\nHola Ferrereets! Com estau? Com podeu veure darrerament no tenim gaire sort amb es temps i ja hem suspès dos dissabtes seguits😔. Per això avui vos proposem una activitat. Per si no ho sabeu el dia 23 d'abril es celebra Sant Jordi, en aquest dia tradicionalment la gent es regala llibres i clavells.\nEl que vos proposem és el següent, ens agradaria que cerqueu la llegenda de Sant Jordi i llavors intenteu fer alguna cosa relacionada amb el que heu llegit, pot ser un dibuix, una manualitat... el límit es la vostra imaginació! Pensau que podeu enviar una foto perquè tothom ho vegi!\nEsperam poder tornar a veure'ns ben aviat, estau ben atents i atentes al bloc perquè pujarem les noves dates de les sortides que tenim pendents de fer!\nUna abraçada ben ben forta\nPublicat per Ferrerets de l'aeg nuredduna a 15:34 Cap comentari:\nRECORDATORI DE L'EXCURSIÓ\nPensau que aquest dissabte dia 17 el grup 3 anam d'excursió i la resta farem Cau normal, estarem pendents de la previsió del temps per si hem de suspendre la sortida\nNecessitam que contesteu aquest formulari tant si veniu com si no, vos deixam l'enllaç just AQUÍ\nI poc més a dir, ens veim aquest dissabte per seguir amb lo nostro\nPublicat per Ferrerets de l'aeg nuredduna a 17:51 Cap comentari:\nCaminem lluny!! Info excursió\nHola Ferrerets i famílies!!!\nAquí teniu els grups nous d'aquest mes:\nAina Olivia Clara\nÀngela Emma L Nil\nClàudia Lluís Max\nLuca JuanMa Jaume\nNeizan Bruc Àfrica\nMarc Neus Blai\nIago Roberto Hugo\nEneko Joan Lluc\nLucas Joel Emma E\nDídac - Carlos\nL'excursió que farem serà la ruta circular del Camí de sa Figuera (Sóller). Podeu visitar la pàgina amb la informació de la ruta AQUÍ. Així, ens anirem d'excursió de la següent manera:\nDissabte 10/04 --> Grup 1 i Grup 2\nDissabte 17/04 --> Grup 3\nRecordau, el grup que va d'excursió després no té cau\nGrup 1 --> 10:00 - 16:00 h\nGrup 2 --> 10:30 - 16:30 h\nGrup 3 --> 10:00 - 16:00 h\nLloc arribada i recollida:\nEl lloc d'arribada i recollida serà el mateix, ens trobarem en aquesta zona: UBICACIÓ\nA l'apartat de Quin material hem de dur podreu trobar tot el material per l'excursió, però després del taller de l'altre dia segur que sou uns i unes cracks i ja ho sabeu tot!!\nEstarem pendents de la previsió del temps, i vos mantindrem informats/des!!\nAquí abaix trobareu el formulari d'assistència per la primera excursió de dia 10/04. Vos agrairíem molt que contestàssiu per poder saber exactament qui ve a l'excursió.\nCaps de Ferrerets i Rutes!!🐸\nPublicat per Ferrerets Nuredduna a 19:18 Cap comentari:\nBon dia Ferrerets i famílies!!!\nRecordau que vos vàrem dir que teníem una gran notícia i que hi hauria una sorpresa aquesta setmana? Idò aquí va: aquest mes ens anam d'excursió!!!!\nDissabte 10 -> 2 grups aniran d'excursió i 1 farà cau\nDissabte 17 -> 1 grup d'excursió i 2 faran cau\nEn quin horari serà?\nExcursió -> dematí (especificarem al pròxim blog les hores exactes ja que en el cas de dia 10 hi haurà dos torns amb mitja hora de diferència).\nCau -> horari de sempre, a les 16:00 h\nOn serà? En el pròxim blog us informarem del lloc.\nI vos demanareu, i els grups?? Idò per poder fer els grups el millor possible i que el màxim de gent possible pugui venir a l'excursió, hem fet un formulari d'assistència. El trobareu més avall.\nAgrairíem que contestéssiu el més aviat possible per poder fer els grups i informar-vos de tot.\nVos anirem informant!!\nCaps de Ferrerets i Rutes 😋\nPublicat per Ferrerets Nuredduna a 13:23 Cap comentari:


Activitats estiu | manetesicosetes\nEl parc de les olors: explorem la sinestèsia\n11 ag. 2015 4 comentaris\nby elisabetsalie in 2 anys, 4 anys, Activitats estiu, Activitats exterior, Activitats primavera, Coneixement natura, creativitat, Experimentació, Imaginació, Jocs, Treball dels sentits, Visita cultural\nLa sinestèsia és i ha estat desde sempre la meva figura literària preferida, ja que transmet sensacions que s’obtenen unint sentits diferents, és a dir que pots trobar una olor blava o un gust aspre, un tacte ataronjat o un paisatge amarg… Obre un munt de possibilitats creatives! La literatura, la pintura… sempre s’han servit d’ella com a joc que produeix belles sensacions.\nDoncs bé, l’estiu passat, aprofitant que vàrem anar a passar uns dies a la Conca de Barberà, vaig voler proposar una experiència relacionada amb la sinestèsia als nens i els vaig portar a Mas Caret, per visitar el seu Parc de les Olors. Es tracta d’una casa rural que compta amb una fantàstica zona dedicada al conreu de plantes aromàtiques. Passejar per allà és una delícia, de veritat, aclucar els ulls i deixar-te endur per les diferents aromes és tot un regal per als sentits.\nDesprés de presentar-nos a la propietària i explicar-li els propòsits que teníem, aquesta, amablement ens va acompanyar al Parc i ens va donar les instruccions pertinents per a ensenyar-nos a olorar les plantes sense perjudicar-les: amb els palmells de les mans extesos, cal posar la part mitja-baixa de planta entre les mans i els braços, i sense apretar gaire, arrossegar les mans cap enlaire, de manera que els palmells iels canells quedin impregnats de l’aroma. Abraçant la planta amb delicadesa. I després, gaudir-ne millor aclucant els ulls. Ens va acompanyar una estona, fent-nos una visita guiada per algunes de les plantes que ella considerava més evocadores i després ens va deixar sols, atorgant-nos plena confiança.\nAleshores, va ser quan vaig proposar l’experiència que duia pensada als meus petits: els vaig explicar que volia fer un joc amb les plantes. Els vaig ensenyar uns antifaços de tovallola que havia fet a casa (em va semblar que el teixit de tovallola seria menys molest a l’agost) i els vaig demanar que se’ls posessin. El pare i jo els acompanyaríem agafant-los de la mà per tal de guiar-los sense perill i els portaríem davant d’algunes plantes per tal que, sense veure-les i deixar-se endur pel seu aspecte ni pel seu nom, ens diguessin què els suggeria la seva olor.\nOlor de desert, de dinosaure, de mantega, de viatge a la Índia… de llocs on mai han estat ni olorat però que connectaven l’olor que sentien amb el seu imaginari… Al cap de poc el petit es va agobiar i es va treure l’antifaç, però amb el gran vàrem continuar viatjant per la sinestèsia i les seves múltiples i sorprenents relacions.\nEn acabar, tots vàrem fer un dibuix al nostre diari d’experiències, gaudint de la pau perfumada del parc. Un viatge memorable pel món de les olors i la creació i experimentació multisensorial.\nWeb del Mas de Caret amb el seu Parc de les Olors.\nEnllaç amb el llistat dels Parcs de les Olors que hi ha.\nDiari d’experiències o sketching de manetesicosetes.\nLa panera de les olors de Manetesicosetes, una opció per als més petits.\nEl catàleg d’olors. Un busca i troba olfactiu d’Encenent la imaginació, una opció per a nens més grans.


Casa d'Oficis "Sant Feliu, Ciutat Digital": Klok, una eina de gestió de projectes\nKlok, una eina de gestió de projectes\nKlok és una petita eina ofimàtica que treballa en l'entorn gràfic de l'escriptori virtual Adobi Air i que serveix per a dur el compte de les hores emprades en un projecte.\nLa pantalla principal de Klok mostra un llistat jeràrquic de tots els teus projectes i tasques i un calendari que mostra el treball actual.\nPer a controlar el temps emprat en un projecte particular, només cal arrossegar des del client fins a l'arbre de jerarquia i deixar-ho anar al calendari.\nAixò crearà una entrada d'una hora per a aquesta tasca en el lloc on la vas deixar anar, i a la qual per a canviar l'inici o fi del temps podràs estirar per la part superior o inferior de l'entrada, i per a moure-la arrossegar-la fins a la nova ubicació.\nDoble clic en un element de la vista en l'arbre et portarà a la vista de projecte.\nDes d'aquí es pot canviar el nom, introduir la informació de contacte, proporcionar una estimació de temps, especificar el color que vols de l'arbre, al calendari i als informes. També podeu afegir sub-tasques si és necessari.\nEn fer clic a la fitxa les entrades es mostraran totes les entrades de temps per a una tasca concreta. Cada entrada correspon a una entrada al calendari.\nPer eliminar una entrada, arrossegueu-lo a la paperera.\nPer editar una entrada, seleccioneu de la llista i editar els detalls a continuació segons sigui necessari.\nPer descarregar-se el programa feu un clic aquí\nPublicat per Casa d'Oficis "Sant Feliu, Ciutat Digital" a 16:00\nEtiquetes de comentaris: Curiositats, Dinamitzadors, Edició 2009, Recursos i eines


Paulina Buxareu, de Josep Maria de Sagarra (1919) | Des de Sants\nPaulina Buxareu és la història de la tia Paulina, una solterona d’edat avançada, amb prou anys per renunciar a la joia del casament i pocs encara per no deixar d’organitzar la vida, particularment l’amorosa, dels altres. Sagarra, en aquesta obra, una de les seves primeres, destaca per la seva capacitat de reproduir ambients físics i psicològics. Darrere d’aquest text, és fàcil imaginar-lo en la seva faceta de dramaturg popular, retratant els costums d’una classe burgesa avorrida, amb poques coses a fer però un munt de prejudicis socials i religiosos a sobre. La seva recreació d’aquests familiars espais és un petit culebrot, entre tendre i còmic.\nSagarra, tanmateix, no s’acarnissa amb els personatges. Els descriu, ironitza sobre ells i les seves monòtones vides, però ho fa sempre amb delicadesa i un to definitivament proper al de la compassió. És en l’ús de l’adjectiu, en la seva perspicàcia sociològica que hi excel·leix. El seu català, sempre senzill, gens afectat, enamora de la mateixa manera que ho faria més tard amb Vida Privada. Un català particularment escaient per als preocupats amb la qualitat literària del promig de la població que ens envolta i pels nostàlgics de la llengua dels nostres avis. Anem amb alguns dels remarcables paràgrafs del text i així ho deixarem córrer:\na) Noms i adjectius: “L’agraciada era una noia d’aquelles que ja han festejat i que una certa malenconia i una dolorosa desil·lusió condueixen en fer un casament per interés”\nb) El retrat psicològic: “ella i la seva mare tenien de fer la viu-viu, aguantant-se amb la rendeta que els deixà el senyor Buxareu i estalviant el que Déu sap per poder semblar alguna cosa i fer una mica de bon paper el dia del sant de la tia Enriqueta”\nc) El retrat sociològic: “Mossèn Pinyol ja tenia un ramat d’anys, era primet i baixetó, i d’adobar consciències i apedaçar famílies en sabia un niu.”\nd) La conversa d’època:\n“ – Sí, senyora, sí.\n-Miri, Melrosada: vostè no en sap res, de tot això. Deixi’m fer a mi…\n-Però, es pensa que tinc posició?”\ne) Ironia sobre la vida burgesa: “Han arribat els invitats. Són tres cosines de Paulina: totes tres solteres, intensament xerraires, primes i complimentadores. Després ve el matrimoni Perearnau, que són veïns, no tenen descèndencia, i sempre que veuen xocolata en perspectiva hi acuden, encara que sigui a les portes de l’infern. Després han vingut dues germanes bessones, amigues de Paulina. Aquestes bessones són el plat fort de la reunió, perquè tenen l’especialitat que l’una toca el piano i l’altra canta. Són filles d’un asturià i una anglesa. Han estat molt desgraciades, i fan l’ofici d’institutrius. Volen que se les tracti de miss, i tenen pretensions de ser molt distingides. Van més encarquerades que un lloro dissecat, duen perruques postisses, i es creuen ser les úniques persones de Barcelona que saben donar un te. La tia Paulina les aprecia molt, per aquella debilitat que sent per totes les coses inútils…”\nf) L’ús de frases fetes: “Va esbravar-se amb el pare del nuvi. El pobre senyor, que també estava tou amb allò del casament del noi, va correspondre bestiesa per bestiesa; i entre els dos en digueren a l’alçada d’un campanar”\ng) El retrat de costums: “Els invitats ballaren, digueren inconveniències i lloaren el menú”\ni) I el domini del llenguatge: “una mica allunyat de la gent, en plena ginesta i aconsellat pels pins, engegà un cop d’ull per les rutes dolorides del seu esperit”.\nValoració: I si Sagarra es digués Wilde i fos anglès?\nFiled under: lectures, llengua, llibres | Tagged: Sagarra |\n« Lanzarote (i IV): Comiat de les illes El Tercer Reich (2010) »\nGP, on 13 febrer, 2010 at 01:14 said:\nDes de Sants està molt aturat, i doncs?\nDav, on 13 febrer, 2010 at 14:52 said:\nTens raó, GP, em surt la feina de les orelles i si hi trobo el temps les ganes i manquen. Espero tornar-hi aviat, encara que tingui un cert to d’intermitència.\nGràcies per preguntar,